Klaustrofóbia

Klaustrofóbia je chorobný strach z uzavretých alebo obmedzených priestorov.

Príčinou vzniku klaustrofóbie môže byť nepríjemný zážitok, napríklad vo výťahu, ktorý sa následne fixoval a rozšíril aj na iné situácie. Nejde o strach z nedostatku vzduchu, ale skôr o obavu, či sa bude dať z objektu uniknúť. 
Klaustrofóbiou trpí asi 5 % populácie na svete. 

Opakom klaustrofóbie je agorafóbia – strach z otvorených a najmä verejných priestorov.

Prejavy 
U osoby trpiacej klaustrofóbiou sa v stiesnenom priestore objavujú nasledujúce príznaky:
 strach, úzkosť, pocit ohrozenia
 potenie
 triaška
 dusenie, obtiažne dýchanie
 búšenie srdca (zrýchlený tep)
 sucho v ústach
 nevoľnosť
Postihnutá osoba sa snaží za každú cenu dostať preč, často nedokáže jasne uvažovať a pri silnej forme fóbie môže byť agresívna alebo omdlieť.

Liečba 
Liečba väčšinou spočíva v postupnom pobyte v stále viac uzatvorenejších priestoroch. Podávajú sa aj lieky proti úzkosti (antidepresíva, anxiolytiká).

Referencie

Iné projekty 

Fóbie